Rahva enamiku kindlas paiknemises just põlluharimise kaudu ja viimaseil aastail hoogsamalt levima hakanud taludeostu tagajärjel nägi Hurt olulist lisategurit eesti ühiskonna rahvusliku enesesäili­tamise võimes. Neil eeldusil ei tekitanud temas kartust ka ettenähtav majandusliku suhtlemise elavnemine esimeste raudteede ehitamise tagajärjel. "Nemad ei  saa meie rahvast ära viima ega töist asemele tooma," oli tema kategooriline ennustus.